CELEX: 32018D0354
Language: sk
Date: 2018-03-08 00:00:00
Title: Vykonávacie rozhodnutie Komisie (EÚ) 2018/354 z 8. marca 2018, ktorým sa povoľujú metódy na určovanie tried kvality jatočných tiel ošípaných v Írsku

12.3.2018   
            
            
               SK
            
            
               Úradný vestník Európskej únie
            
            
               L 68/8
            
         VYKONÁVACIE ROZHODNUTIE KOMISIE (EÚ) 2018/354
   z 8. marca 2018,
   ktorým sa povoľujú metódy na určovanie tried kvality jatočných tiel ošípaných v Írsku
   (Iba anglické znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (1), a najmä na jeho článok 20 písm. p),
   keďže:
   
               (1)
            
            
               V oddiele B.IV bode 1 prílohy IV k nariadeniu (EÚ) č. 1308/2013 sa stanovuje, že obsah chudého mäsa sa na klasifikáciu jatočných tiel ošípaných musí odhadovať metódami na určovanie tried kvality povolenými Komisiou, pričom povoliť sa môžu len štatisticky overené metódy odhadu, ktoré sa zakladajú na fyzickom meraní jednej alebo viacerých anatomických častí jatočného tela ošípanej. Metódy na určovanie tried kvality by sa mali povoliť, len ak neprekračujú maximálnu toleranciu štatistickej chyby odhadu. Táto tolerancia sa vymedzuje v článku 23 ods. 3 nariadenia Komisie (ES) č. 1249/2008 (2).
            
         
               (2)
            
            
               Rozhodnutím Komisie 1987/293/ES (3) sa povolilo používanie dvoch metód na určovanie tried kvality jatočných tiel ošípaných v Írsku.
            
         
               (3)
            
            
               Írsko požiadalo Komisiu o odstránenie metódy „Fat-O-Meat'er (FOM)“ zo zoznamu povolených metód na určovanie tried kvality jatočných tiel ošípaných v Írsku, pretože sa už nepoužíva, a o povolenie na tri nové metódy na určovanie tried kvality jatočných tiel ošípaných na jeho území, ako aj o aktualizáciu súčasnej rovnice nástroja „Hennessy Grading Probe 2 (HGP2)“
            
         
               (4)
            
            
               Írsko v protokole stanovenom v článku 23 ods. 4 nariadenia (ES) č. 1249/2008 predložilo podrobný opis skúšobnej rozrábky s uvedením zásad, z ktorých nové metódy vychádzajú, výsledky svojej skúšobnej rozrábky a rovnice použité na posúdenie percentuálneho obsahu chudého mäsa.
            
         
               (5)
            
            
               Z preskúmania uvedenej žiadosti vyplynulo, že podmienky povolenia nových metód na určovanie tried kvality a aktualizáciu rovnice sú splnené. Predmetné metódy na určovanie tried kvality by sa preto mali v Írsku povoliť.
            
         
               (6)
            
            
               Z dôvodov jednoznačnosti a právnej istoty by sa malo prijať nové rozhodnutie. Rozhodnutie 1987/293/ES by sa preto malo zrušiť.
            
         
               (7)
            
            
               Zmeny prístrojov ani metód na určovanie tried kvality by sa nemali umožniť, pokiaľ ich Komisia výslovne nepovolí vykonávacím rozhodnutím.
            
         
               (8)
            
            
               Opatrenia stanovené v tomto rozhodnutí sú v súlade so stanoviskom Výboru pre spoločnú organizáciu poľnohospodárskych trhov,
            
         PRIJALA TOTO ROZHODNUTIE:
   Článok 1
   Podľa bodu 1 oddielu B.IV prílohy IV k nariadeniu (EÚ) č. 1308/2013 sa na klasifikáciu jatočných tiel ošípaných v Írsku povoľuje používanie týchto metód:
   
               a)
            
            
               prístroj „Hennessy Grading Probe 2 (HGP 2)“ a s ním súvisiace metódy posudzovania podrobne opísané v časti I prílohy;
            
         
               b)
            
            
               prístroj „Hennessy Grading Probe 7 (HGP 7)“ a s ním súvisiace metódy posudzovania podrobne opísané v časti II prílohy;
            
         
               c)
            
            
               prístroj „Fat-O-Meat'er II (FOM II)“ a s ním súvisiace metódy posudzovania podrobne opísané v časti III prílohy;
            
         
               d)
            
            
               prístroj „AutoFom III“ a s ním súvisiace metódy posudzovania podrobne opísané v časti IV prílohy.
            
         Článok 2
   Zmeny povolených prístrojov alebo metód na určovanie tried kvality sa neumožnia, pokiaľ ich Komisia výslovne nepovolí vykonávacím rozhodnutím.
   Článok 3
   Rozhodnutie 1987/293/ES sa zrušuje.
   Článok 4
   Toto rozhodnutie je určené Írsku.
   
      V Bruseli 8. marca 2018
      
         
            Za Komisiu
         
         Phil HOGAN
         
            člen Komisie
         
      
   
   
      (1)  Ú. v. EÚ L 347, 20.12.2013, s. 671.
   
      (2)  Nariadenie Komisie (ES) č. 1249/2008 z 10. decembra 2008, ktorým sa ustanovujú podrobné pravidlá uplatňovania stupníc Spoločenstva pri klasifikácii jatočných tiel hovädzieho dobytka, ošípaných a oviec a nahlasovaní ich cien (Ú. v. EÚ L 337, 16.12.2008, s. 3).
   
      (3)  Commission Decision 1987/293/EC of 18 May 1987 authorising methods for grading pig carcases in Ireland (Rozhodnutie Komisie 1987/293/ES z 18. mája 1987, ktorým sa povoľujú metódy na určovanie tried kvality jatočných tiel ošípaných v Írsku) (Ú. v. ES L 146, 6.6.1987, s. 66).
   
      PRÍLOHA
      
         METÓDY NA URČOVANIE TRIED KVALITY JATOČNÝCH TIEL OŠÍPANÝCH V ÍRSKU
      
      ČASŤ I
      
         Hennessy Grading Probe 2 (HGP 2)
      
      
               
                  1.
               
               
                  Pravidlá stanovené v tejto časti sa uplatňujú v prípade, že sa určovanie tried kvality jatočných tiel ošípaných vykonáva pomocou prístroja známeho ako „Hennessy Grading Probe 2 (HGP 2)“.
               
            
               
                  2.
               
               
                  Súčasťou prístroja je sonda s priemerom 5,95 milimetra (a 6,3 milimetra na ostrí nachádzajúcom sa na vrchole sondy), ktorá obsahuje fotodiódu (Siemens LED typu LYU 260-EO a fotodetektor typu 58 MR) a jej operačná vzdialenosť je od 0 do 120 milimetrov.
               
            
               
                  3.
               
               
                  Obsah chudého mäsa v jatočnom tele sa vypočíta podľa tohto vzorca:
                  LMPHGP 2 = 62,89706 – 0,69952 FHGP 2 + 0,09096 MHGP 2
                  
                  kde:
                  
                              LMPHGP 2
                              
                           
                           
                              =
                           
                           
                              odhadovaný percentuálny podiel chudého mäsa v jatočnom tele,
                           
                        
                              FHGP 2
                              
                           
                           
                              =
                           
                           
                              hrúbka chrbtovej slaniny (aj s kožou) v milimetroch meraná 6 centimetrov od línie poliaceho rezu jatočného tela medzi tretím a štvrtým rebrom od konca,
                           
                        
                              MHGP 2
                              
                           
                           
                              =
                           
                           
                              hrúbka svalu v milimetroch nameraná súčasne a v rovnakom mieste ako FHGP 2.
                           
                        
            
               
                  4.
               
               
                  Tento vzorec platí pre jatočné telá s hmotnosťou od 60 kg do 125 kg (hmotnosť za tepla).
               
            ČASŤ II
      
         Hennessy Grading Probe 7 (HGP 7)
      
      
               
                  1.
               
               
                  Pravidlá stanovené v tejto časti sa uplatňujú v prípade, že sa určovanie tried kvality jatočných tiel ošípaných vykonáva pomocou prístroja známeho ako „Hennessy Grading Probe 7 (HGP 7)“.
               
            
               
                  2.
               
               
                  Súčasťou prístroja je sonda s priemerom 5,95 milimetra (a 6,3 milimetra na ostrí nachádzajúcom sa na vrchole sondy), ktorá obsahuje fotodiódu (Siemens LED typu LYU 260-EO a fotodetektor typu 58 MR) a jej operačná vzdialenosť je od 0 do 120 milimetrov.
               
            
               
                  3.
               
               
                  Obsah chudého mäsa v jatočnom tele sa vypočíta podľa tohto vzorca:
                  LMPHGP 7 = 63,72237 – 0,75369 FHGP 7 + 0,09205 MHGP 7
                  
                  kde:
                  
                              LMPHGP 7
                              
                           
                           
                              =
                           
                           
                              odhadovaný percentuálny podiel chudého mäsa v jatočnom tele,
                           
                        
                              FHGP 7
                              
                           
                           
                              =
                           
                           
                              hrúbka chrbtovej slaniny (aj s kožou) v milimetroch meraná 6 centimetrov od línie poliaceho rezu jatočného tela medzi tretím a štvrtým rebrom od konca,
                           
                        
                              MHGP 7
                              
                           
                           
                              =
                           
                           
                              hrúbka svalu v milimetroch nameraná súčasne a v rovnakom mieste ako FHGP 7.
                           
                        
            
               
                  4.
               
               
                  Tento vzorec platí pre jatočné telá s hmotnosťou od 60 kg do 125 kg (hmotnosť za tepla).
               
            ČASŤ III
      
         Fat-O-Meat'er II (FOM II)
      
      
               
                  1.
               
               
                  Pravidlá stanovené v tejto časti sa uplatňujú v prípade, že sa určovanie tried kvality jatočných tiel ošípaných vykonáva pomocou prístroja známeho ako „Fat-O-Meat'er II (FOM II)“.
               
            
               
                  2.
               
               
                  Prístroj FOM II sa skladá z optickej sondy s nožom, z hĺbkového merača s operačnou vzdialenosťou v rozmedzí od 0 do 125 mm a panelu na zber a analýzu získaných údajov. Výsledky meraní sa prepočítajú na odhadovaný obsah chudého mäsa pomocou samotného prístroja FOM II.
               
            
               
                  3.
               
               
                  Obsah chudého mäsa v jatočnom tele sa vypočíta podľa tohto vzorca:
                  LMPFOMII = 61,89462 – 0,73771 FFOMII + 0,10897 MFOMII
                  
                  kde:
                  
                              LMPFOMII
                              
                           
                           
                              =
                           
                           
                              odhadovaný percentuálny podiel chudého mäsa v jatočnom tele,
                           
                        
                              FFOMII
                              
                           
                           
                              =
                           
                           
                              hrúbka chrbtovej slaniny (aj s kožou) v milimetroch meraná 6 centimetrov od línie poliaceho rezu jatočného tela medzi tretím a štvrtým rebrom od konca,
                           
                        
                              MFOMII
                              
                           
                           
                              =
                           
                           
                              hrúbka svalu v milimetroch nameraná súčasne a v rovnakom mieste ako FFOMII.
                           
                        
            
               
                  4.
               
               
                  Tento vzorec platí pre jatočné telá s hmotnosťou od 60 kg do 125 kg (hmotnosť za tepla).
               
            ČASŤ IV
      
         AutoFom III
      
      
               
                  1.
               
               
                  Pravidlá stanovené v tejto časti sa uplatňujú v prípade, že sa určovanie tried kvality jatočných tiel ošípaných vykonáva pomocou prístroja známeho ako „AutoFom III“.
               
            
               
                  2.
               
               
                  Tento prístroj je vybavený šestnástimi ultrazvukovými meničmi (Frontmatec Smørum A/S) s frekvenciou 2 MHz s 25 mm operačnou vzdialenosťou medzi meničmi. Ultrazvukové údaje pozostávajú z meraní hrúbky chrbtovej slaniny, hrúbky svalu a súvisiacich parametrov. Výsledky meraní sa prepočítajú na odhadovaný percentuálny podiel chudého mäsa pomocou počítača.
               
            
               
                  3.
               
               
                  Obsah chudého mäsa v jatočnom tele sa vypočíta podľa tohto vzorca:
                  LMPAF3 = 66,63699 – 1,06859 R2P9 – 0,78459 R2P10 + 0,06723 R3P5
                  kde:
                  
                              LMPAF3
                              
                           
                           
                              =
                           
                           
                              odhadovaný percentuálny podiel chudého mäsa v jatočnom tele,
                           
                        
                              R2P9
                           
                           
                              =
                           
                           
                              hrúbka kože v mieste najmenšej hrúbky tuku v mm, pričom najmenšia hrúbka tuku je miesto najmenšej hrúbky tuku po odpočítaní hrúbky kože,
                           
                        
                              R2P10
                           
                           
                              =
                           
                           
                              najmenšia hrúbka tuku v priečnom reze v mm,
                           
                        
                              R3P5
                           
                           
                              =
                           
                           
                              najväčší nameraný údaj o mäse zodpovedajúci maximálnej vzdialenosti rebra mínus minimálna hrúbka tuku prevedené na mm).
                           
                        
            
               
                  4.
               
               
                  Tento vzorec platí pre jatočné telá s hmotnosťou od 60 kg do 125 kg (hmotnosť za tepla).